Clotilde Armand refuză să accepte că a pierdut alegerile. Continuă să acuze că lipsesc peste 1.000 de voturi
Primarul Sectorului 1, Clotilde Armand, care își dispută victoria în cursa pentru Primărie cu candidatul PSD-PNL George Tuță, susține miercuri dimineață că peste 1.000 de buletine de vot, în alb, de la Secția de votare nr. 29, la Centrul Social Sf. Lazăr, ”s-au evaporat”. ”Marcele... ți-am zis că nu te pricepi la matematică. Și matematica nu minte”, îi transmite ea liderului PSD Marcel Ciolacu.